Zmluva o nájme nehnuteľnosti 
Čl. I
Zmluvné strany
1.	Prenajímateľ: 	Andrej Šušol, nar. ........................., r. č. ........................, bytom Mydlárska ul. č. 2 010 01 Žilina
		(ďalej len „prenajímateľ“)
2.	Nájomca: 	Samuel Hrdinák, nar. ......................., r. č. ........................, bytom Horná ul. č. 25, 010 01 Žilina
		(ďalej len „nájomca“)
Čl. II
Predmet zmluvy
Prenajímateľ na základe tejto zmluvy prenecháva nájomcovi na dočasné užívanie pozemok parc. č. KN - C 4569, orná pôda, o výmere 5 000 m2, zapísaného na LV č. 569 pre okres Žilina, obec Nededza, k. ú. Nededza, ktorého LV je prílohou č. 1 tejto zmluvy.
Čl. III
Podmienky dočasného užívania
Nájomca je oprávnený užívať prenajatý pozemok s cieľom poľnohospodárskej výroby.
Čl. IV
Cena prenájmu
1.	Nájomné vo výške 400 € (slovom štyristo eur) mesačne sa nájomca zaväzuje platiť mesačne vopred, vždy do 5. dňa príslušného mesiaca.
2.	Nájomné je splatné na účet prenajímateľa vo VÚB, a.s. č. účtu ...............................................
3.	Zmluvné strany sa dohodli na zmluvnej pokute, ktorá sa stáva súčasťou nájomného nad základnú zmluvnú cenu vo výške 0,5 % mesačného nájomného za každý deň omeškania so zaplatením tohto nájomného.
4.	Prenajímateľ má zádržné právo na veci vnesené do nehnuteľnosti pre prípad, ak by nájomca nezaplatil nájomné za dva mesiace. V tomto prípade určí prenajímateľ náhradnú lehotu na zaplatenie dlžného nájomného, najmenej 10 dní. Ak ani v tejto lehote nájomca nájomné nezaplatí, stáva sa majiteľom zadržaných vecí prenajímateľ, a to dňom márneho uplynutia náhradnej lehoty na zaplatenie dlžného nájomného
Čl. V
Doba prenájmu a výpovedná lehota
1.	Zmluva sa uzatvára na dobu neurčitú. Platnosť a účinnosť nadobúda dňom podpisu zmluvnými stranami. Nájomný vzťah na základe tejto zmluvy vzniká dňom 1. 7. 2023.
2.	Zmluvné strany sú oprávnené zmluvu vypovedať písomne s jednomesačnou výpovednou lehotou s tým, že výpovedná lehota začína plynúť prvým dňom mesiaca nasledujúceho po mesiaci, v ktorom bola výpoveď doručená druhej strane. Výpoveď musí byť písomná a musí byť doručená druhej strane do vlastných rúk.
3.	Prenajímateľ je oprávnený zmluvu vypovedať okamžite v prípade, ak by nájomca užíval predmet zmluvy v rozpore s dohodnutými podmienkami v tejto zmluve.
4.	Nájomná zmluva zaniká dňom uplynutia náhradnej lehoty na zaplatenie dlžného nájomného podľa čl. IV ods. 4 tejto zmluvy.
Čl. VI
Záverečné ustanovenia
1.	Ak nie je v tejto zmluve výslovne uvedené niečo iné, riadia sa vzťahy účastníkov Občianskym zákonníkom.
2.	Túto zmluvu možno meniť alebo doplniť len písomnými dodatkami, podpísanými oprávnenými zástupcami oboch zmluvných strán.
3.	Zmluva je vyhotovená v štyroch exemplároch: 2 exempláre obdrží nájomca a 2 exempláre prenajímateľ.
Žilina 1. 7. 2023				
Príloha: LV č. 569